
הכנסת העשרים
מושב ראשון
<פרוטוקול מס' 96>
מישיבת ועדת הכספים
יום שלישי, ל' בתשרי התשע"ו (13 באוקטובר 2015), שעה 12:00
<סדר היום:>
<הצעת חוק להפחתת הגירעון והגבלת ההוצאה התקציבית (תיקון מס' 15) (שיעור הגירעון בשנות התקציב 2015 ואילך וסכום ההוצאה הממשלתית בשנות התקציב 2015 ו-2016), התשע"ה-2015 (מ/951)>
נכחו:

<חברי הוועדה:> 
משה גפני – היו"ר
רחל עזריה

מיקי רוזנטל
חברי הכנסת:
יוסי יונה
סתיו שפיר
<מוזמנים:> 
	אליה כץ
	–
	רפרנט תקצוב, משרד האוצר

	איתי טמקין
	–
	משרד האוצר

	אסי מסינג
	–
	משרד האוצר

	רבקה לויפר
	–
	משרד האוצר

	עדי ברנדר
	–
	ראש אגף מאקרו ומדיניות, חטיבת המחקר, בנק ישראל


<ייעוץ משפטי: >
שגית אפיק
שלומית ארליך
<מנהל הוועדה:>
טמיר כהן
<רישום פרלמנטרי:>
הדס צנוירט
<הצעת חוק להפחתת הגירעון והגבלת ההוצאה התקציבית (תיקון מס' 15) (שיעור הגירעון בשנות התקציב 2015 ואילך וסכום ההוצאה הממשלתית בשנות התקציב 2015 ו-2016), התשע"ה-2015> (מ/951)
<היו"ר משה גפני:>
שלום רב, אני מתכבד לפתוח את הישיבה. על סדר-היום: הצעת חוק להפחתת הגירעון והגבלת ההוצאה התקציבית (תיקון מס' 15) (שיעור הגירעון בשנות התקציב 2015 ואילך וסכום ההוצאה הממשלתית בשנות התקציב 2015 ו-2016), התשע"ו-2015. מי מציג את החוק?
<מיקי רוזנטל (המחנה הציוני):>
מה זה?

<היו"ר משה גפני:>
חוק הפחתת הגירעון. יש חוק נפרד.

<מיקי רוזנטל (המחנה הציוני):>
אנחנו ב-2.9. לא גמרנו את זה?

<היו"ר משה גפני:>
לא. עכשיו אנחנו צריכים להחליט.

<מיקי רוזנטל (המחנה הציוני):>
שזה 2.9.

<היו"ר משה גפני:>
שזה 2.9, 2.10, 2.12.

<מיקי רוזנטל (המחנה הציוני):>
ההצעה היא ל-2.9, לא?

<היו"ר משה גפני:>
כן. שיקריא את זה.

<מיקי רוזנטל (המחנה הציוני):>
אה, חשבתי שיש משהו חדש.

<היו"ר משה גפני:>
לא, אין משהו חדש. אני רק חושב, של-2015 נצטרך להוריד את יעד הגירעון, כי אין 2.9, עם כל הכבוד. תכף נתייעץ.
<מיקי רוזנטל (המחנה הציוני):>
נכון, לא חשבתי על זה. 
<היו"ר משה גפני:>
בבקשה, להתחיל להקריא ולהסביר.

<מיקי רוזנטל (המחנה הציוני):>
אני תכף חוזר.

<היו"ר משה גפני:>
מציגים מצגת?

<איתי טמקין:>
מצגת של שלושה שקפים.

<היו"ר משה גפני:>
אין צורך במצגת.
<איתי טמקין:>
אגף תקציבים הוא פרגמטי. מה שאתם מבקשים.

<היו"ר משה גפני:>
בבקשה.

<איתי טמקין:>
בדיון הקודם דיברנו על מסגרות של הטווח הבינוני, 3 שנים למעט שנת התקציב. מה שנדבר פה היום זה על שנות התקציב הקרובות, 2015 ו-2016, ועל מתווה הגירעון קדימה גם מעבר לכך. השינוי שמוצע כאן הוא שינוי לחוק הפחתת הגירעון והגבלת ההוצאה התקציבית. זה בעצם חוק שמגדיר שתי מגבלות פיסקליות על תקציב המדינה – מגבלה אחת היא תקרת הגירעון, ומגבלה שנייה היא מגבלת ההוצאה, שמגדירה את השיעור שמותר לממשלה להגדיל את הוצאותיה משנה לשנה.

מה שאנחנו מציעים במסגרת התיקון הזה, פעם ראשונה זה לשנות את תוואי הגירעון קדימה. אנחנו משנים אותו – היה אמור להיות ב-2015 2.5%, וב-2016 2%. אנחנו מציעים לקבוע אותו על 2.9 בשתי השנים הללו, ואחר כך על תוואי גירעון יורד מ-2017 ואילך.

<היו"ר משה גפני:>
מה הגירעון ב-2015? 
<איתי טמקין:>
לפי התקציב שמונח לכנסת, עם תחזית הכנסות מעודכנת, הגירעון הוא 2.8, הוא מתחת לתקרה שהממשלה קבעה בהחלטה לפני חודשיים, אבל מבחינה חוקית בסדר מצב כזה, כי מדובר בתקרה. התקרה 2.9, הממשלה יכולה להגיש תקציב שהצפי שלו נמוך מ-2.9.

<היו"ר משה גפני:>
תקריא.

<אסי מסינג:>
הצעת חוק הפחתת הגירעון והגבלת ההוצאה התקציבית (תיקון מס' 15) (שיעור הגירעון בשנות התקציב 2015 ואילך וסכום ההוצאה הממשלתית בשנות התקציב 2015 ו-2016), התשע"ה-2015.
תיקון סעיף 5. 1. בחוק הפחתת הגירעון והגבלת ההוצאה התקציבית, התשנ"ב-1992, להלן החוק העיקרי, בסעיף 5. 1. בפסקה (10), במקום 2.5% יבוא: 2.9%. 

2. בפסקה (11), במקום 2%, יבוא: 2.9%.

<היו"ר משה גפני:>
פסקה (11) זה 2016?

<אסי מסינג:>
כן.

3. במקום פסקאות (12) ו-(13), יבואו: (12): בשנת התקציב 2017, באופן שלא יעלה על 2.5%.

(13) בשנת התקציב 2018, באופן שלא יעלה על 2.25%.

(14) בשנת התקציב 2019, באופן שלא יעלה על 2%.

(15) בשנת התקציב 2020, באופן שלא יעלה על 1.75%.

(16) בשנות התקציב 2021 ואילך, באופן שמדי שנה לא יעלה על 1.5%. 

הסעיף הזה עניינו התייחסות לכל מה שקשור לתקרת הגירעון.

אחרי סעיף 10 לחוק העיקרי יבוא: הוראת שעה לשנת 2015, הגדלת סכום ההוצאה הממשלתית לשנת 2015.

11. על אף הוראות סעיף 6א, לנוכח המועד הצפוי לאישור התקציב לשנת 2015, והעלות התקציבית לשנת 2015 של הסכמים כאמור בסעיף 1 לחוק הממשלה, התשס"א-2001, להלן: חוק הממשלה, שנעשו בקשר לקניינה של הממשלה ה-34, רשאית הממשלה בשנת התקציב 2015, להגדיל את סכום ההוצאה הממשלתית בשיעור נוסף על השיעור האמור בסעיף 6א, שלא יעלה על 2% ביחס לסכום ההוצאה הממשלתית בשנת 2014- - -
<היו"ר משה גפני:>
משעמם לכם? מה זה הסעיף הזה?

<איתי טמקין:>
אנחנו נסביר.

<היו"ר משה גפני:>
מה אתה הולך להסביר? פשוט לא להאמין.

<איתי טמקין:>
בשנת 2015 הממשלה- - -

<היו"ר משה גפני:>
איפה המצגת?

<איתי טמקין:>
זה השקף הרלוונטי, למי שאין לו המצגת. בשנת 2015 הממשלה הגישה תקציב שיותר גבוה ממגבלת ההוצאה שמותר לה ב-2%. הסיבה המרכזית לכך שיש חריגה כל כך ניכרת ב-2015 – יש לכך שתי סיבות מרכזיות: אחת, אישור תקציב מאוחר. אישור תקציב מאוחר לא מאפשר לממשלה לבצע צעדי התכנסות ולבטל הוצאות, כי הרוב ההוצאות- - -

<היו"ר משה גפני:>
תעשו לי טובה, תוציאו את הסעיף הזה מהחוק, לפני שאני מקבל לא יודע מה. מה זה רלוונטי בכלל? מה זה שייך ליעד הגירעון?

<איתי טמקין:>
לא, למגבלת ההוצאה.

<היו"ר משה גפני:>
איזה מגבלת הוצאה, עם כל הכבוד? אתם רוצים שאאשר סעיף כזה? תמחקו את הסעיף הזה. הוא לא רלוונטי.

<רחל עזריה (כולנו):>
למה?

<היו"ר משה גפני:>
אסביר. אגף התקציבים משחק עם העניין הזה של ההסכמים הקואליציוניים - נדמה לי, מאז הקמת הממשלה. קוראים לי במוצאי שבת לישיבות, ומתחילים להכניס אותי לכל העניין הכלכלי, שאני לא מבין בזה כלום, ומסבירים לי שאם לא יחתכו בקצבאות הילדים, ואם לא יחתכו במה שאתם ביקשתם, הם מסבירים באגף התקציבים בטוב טעם ודעת, שאנחנו פשוט הורסים את המדינה מבחינה כלכלית. 
עכשיו הם הוסיפו על הכול – מכניסים את זה בתוך החוק של הפחתת הגירעון. למה זה נועד? למה? מלבד שזה נועד לעניין של פרופוגנדה, שיש לנו הסכמים קואליציוניים, ואנחנו לוקחים כספים. למה צריך את זה פה?

<רחל עזריה (כולנו):>
כבוד היו"ר, אני שומעת משהו אחר, אבל יכול להיות שאנחנו מגיעים ממקומות אחרים. הוא מסביר את הפער, ואומר שזה נעשה בגלל ש- - -
<היו"ר משה גפני:>
מה שהממשלה מבקשת מאתנו זה לקבוע את יעדי הגירעון. היא מבקשת לקבוע ב-2015 עד 2.9, הרי יהיה פחות ב-2015 - כולנו כבר יודעים. לדעתי זה יהיה פחות מ-2.8, אבל לא נכנס לעניין הזה – זה דיון בפני עצמו. ב-2016 יהיה יעד גירעון של 2.9, וכן הלאה. לא יעלה ב-2017 על 2.5. מצוין. יעד הגירעון. מה עכשיו מכניסים את הסעיף הזה? מה זה הולך לעשות ליעד הגירעון? מה? תכתוב גם, שאם שר האוצר מחליט שהוא רוצה להגדיל את התקציב של הדיור ושל המזון ושל חיילים משוחררים וכל הדברים האלה, ממילא זה צריך להיות בתוך יעד הגירעון. אנחנו כולנו יודעים את זה. מה אתם מוסיפים את זה? על זה נאמר - כל המוסיף גורע. זה רק לעשות, שיישבו עיתונאים, ויגידו: שבו בוועדת הכספים בראשות גפני, שבאמת יש השלכה ישירה ליעד הגירעון להסכמים הקואליציוניים. לא רוצה את זה. זה מה שכתוב פה. זאת ידיעה עיתונאית – לא חוק.

<איתי טמקין:>
יושב-ראש ועדת הכספים, אני מבקש לתת הבהרה. הסעיף הזה לא מדבר על יעדי הגירעון, כמו שדיברת; הוא מדבר על מגבלת ההוצאה. בנוסף ליעד הגירעון, יש גם מגבלת ההוצאה. יש השנה חריגה של מגבלת הוצאה. הסעיף הזה מבקש לתקן את מגבלת ההוצאה ב-2%. החלק שאתה מתייחס אליו הוא לא מבחינה טכנית לחוק. הוא מסביר למה נדרשת אותה חריגה השנה. הוא מסביר שהחריגה נדרשת בעיקר משתי סיבות עיקריות, כפי שהסברתי קודם: סיבה אחת זה שהוא התקציב המאוחר, וסיבה שנייה זה גידול בהוצאות הממשלה.

<יוסי יונה (המחנה הציוני):>
האם העניין של ההוצאה, שאתה חורג מעבר למגבלה, האם היא תורמת להגדלה ליעד הגירעון, או יש לה קשר או אין לה?

<איתי טמקין:>
ודאי שאם ההוצאה גדלה, גם הגירעון גדל. ודאי.
<אסי מסינג:>
רק לחדד – חוק המסגרות הפיסקליות קובע שני כללים פיסקליים: אחד לגבי- - -

<היו"ר משה גפני:>
מגבלת ההוצאה. אפילו אני יודע את זה כבר.

<אסי מסינג:>
כל המוצע כאן הוא לעניין החריגה בהוצאה.

<היו"ר משה גפני:>
וחריגה בהוצאה על תקציב הביטחון גם אתה כותב?

<איתי טמקין:>
בשנים קודמות- - -
<היו"ר משה גפני:>
מה שנים קודמות? אנחנו השנה. הסעיף הזה לא יהיה. עם כל הכבוד, אנחנו לא משיגים בזה שום דבר. סתם. נראה לי ששמתם את זה בשביל לעצבן אותי. זה יעד חשוב.
<אסי מסינג:>
אז המשמעות היא שלא ניתן לחרוג מיעד ההוצאה.
<רחל עזריה (כולנו):>
בדרך כלל- - -
<היו"ר משה גפני:>
אולי לך זה לא מפריע – לי זה מפריע. מתנהל מסע תקשורתי על הנושא של ההסכמים הקואליציוניים. אני יכול להגיד לך מה ההסכמים הקואליציוניים שלנו. אני לא נכנס להסכמים קואליציוניים של מישהו אחר. אצלנו בא אגף התקציבים  באופן קבוע, כל שנה, ומוציא מסעיפי התקציב כסף. מפחית. בסמינרים למשל הוא מוריד. הוא מחכה שאנחנו נוסיף את זה בהסכמים הקואליציוניים. 
הגדיל לעשות השר זאב אלקין, שניהלנו אתו משא ומתן, ואמר: כדי לתת יותר לבית היהודי, מה שלא היה בעבר, אמר: אנחנו נותנים 20 מיליון שקל לח"כ. כלומר כל העיתונאים ידעו שגפני הולך עם 20 מיליון שקל הביתה. אמרתי: ריבונו של עולם, אני לא רוצה את הכסף הזה. אתם, אגף התקציבים, תחזירו – אלה סעיפים שהם סעיפי תקציב. תחזירו את זה חזרה. קיצצתם – תחזירו. לא. אז הם מנהלים על זה מסע תקשורתי כדי שאני אפחד לבוא ולדרוש את היישום הזה, שיהיה יועץ משפטי לממשלה ויהיה כל מה שנלווה לעניין. הכול מתנהל, ובינתיים אנשים לא מקבלים משכורות, כי לקחו להם את התקציב. 
עכשיו הגדילו לעשות – מכניסים את זה גם בחוק ללא צורך. אני עכשיו חלק מהמשחק של יעד הגירעון ותקרת ההוצאה? זה החוק?

<יוסי יונה (המחנה הציוני):>
השאלה היא האם עכשיו החריגה מיעד ההוצאה, הוא כלול בתוך הגירעון?

<היו"ר משה גפני:>
ודאי. מה השאלה?
<איתי טמקין:>
כלול.

<יוסי יונה (המחנה הציוני):>
כלול, מניה וביה. החריגה מיעד ההוצאה- - -
<איתי טמקין:>
משתרשרת גם לגירעון. 

<היו"ר משה גפני:>
בדיוק.

<יוסי יונה (המחנה הציוני):>
אז זה לא צריך להופיע שם, ולהגיד: זה יעד הגירעון, 2.8, סגרנו את העניין, וזה חלק מהדיון.

<איתי טמקין:>
צריך לתקן גם את מגבלת ההוצאה. מה שהיושב-ראש אומר זה בסדר לתקן את מגבלת ההוצאה, רק הסיבה שרשומה בחוק למגבלת ההוצאה – סיבה שהיושב-ראש לא מוכן לקבל, נכון?

<היו"ר משה גפני:>
לא. תכתוב, אם יש מלחמה, גם כן יש מגבלת הוצאה. יש קופסה שחורה. אני לא מכיר דבר כזה. אני לא אוהב דברים חדשים. אני בדברים חדשים מסתבך, ותאמינו לי – יש לכם יועץ תקשורת לא רע. מה דעתכם על זה?
<אסי מסינג:>
זה לא העניין. יש כאן חריגה חד-פעמית.
<היו"ר משה גפני:>
תכתבו. אמרתי לא לכתוב?

<אסי מסינג:>
יש כאן חריגה חד-פעמית.
<היו"ר משה גפני:>
לא ידעתי שיהיה הדיון הזה פה. חשבתי שדקה אחת, תלכו להביא רוב, ונצביע.

<רחל עזריה (כולנו):>
גם אני לא מבינה.
<היו"ר משה גפני:>
לא משפטן הציע את זה. הציע את זה איש יחסי ציבור.

<רחל עזריה (כולנו):>
כבוד היושב-ראש, זה בדיוק שתי הנקודות שכתבתי. אחת, כמה דברים אומרים בתקשורת? בסדר, אומרים – זה חלק מהמציאות שאתה אנחנו מתמודדים. ושתיים, אני לא מאמינה שזה חוק כחלק ממסע תקשורתי.

<היו"ר משה גפני:>
אני אוהב להגזים בכל דבר.

אין בעניין הזה צורך. הוא נאמר רק על דבר אחד, הוא לא נאמר על שום דבר אחר. יש מגבלת הוצאה - מסכים. יש יעד גירעון – מסכים. אפילו חשבתי להוריד מ-2.9 ל-2.8, כי זה קצת בדיחה. כולנו יודעים – אין ב-2015 2.9 גירעון. אין. יש 2.8 ומטה. 
<רחל עזריה (כולנו):>
נכון.

<היו"ר משה גפני:>
אבל הם אמרו שזה עד 2.9 – בסדר, אז לא נשנה, אבל יעד גירעון יש. מגבלת הוצאה יש. עכשיו להתחיל לפרט ולהצביע על הנקודה, למה אנחנו שמים את מגבלת ההוצאה, בגלל הסמינרים של גפני או בגלל תלמודי התורה של גפני – אני לא רוצה. מה דעתך?
<רחל עזריה (כולנו):>
אין בעיה, רק לא ראיתי פה סמינרים של גפני.

<היו"ר משה גפני:>
תאמיני לי – זו הפרשנות שהם נותנים מאחורי הקלעים לעיתונאים; לא אלה שפה.

<יוסי יונה (המחנה הציוני):>
נכון. אז באמת תהיה שאלת ההוגנות. המענה שמתבקשים להגיד, מהם המרכיבים בעצם, שתרמו לחריגה מיעד ההוצאה? היושב-ראש חושש, החשוד המיידי יהיה, שיגידו שהחריגה מיעד ההוצאה היתה ההסכמים הקואליציוניים.

<היו"ר משה גפני:>
יוסי, היה בפרשת השבוע שקראנו, שהנחש בא לאשה, ואומר לה: מכל עץ הגן תאכלו - מעץ הדעת אל תאכלו. כתוב בתורה, שהיא אומרת לאדם, שאמר אלוקים: אל תאכלו מעץ הדעת ואל תיגעו בו. הקב"ה לא אמר: אל תיגעו בו. למה זה היתוסף? על זה אומר רש"י, שכשהיא אומרת: אל תיגעו בו – זה כל המוסיף גורע. זה גרם נזק. ההוספה גרמה נזק. זה בפרשת השבוע. ההוספה פה, לדעתי, מיותרת, וכל המוסיף גורע, ולדעתי, זה גם יכול לגרום נזק. רק מה - הרבה פעמים אני מגזים. יכול להיות שלא, אבל בשביל מה אני צריך את זה? זה כאילו מצביעים על העניין הזה באצבע, ואומרים: זה תקרת ההוצאה. לא מגיע לכם, אבל ככה הייתם מקבלים.

<רחל עזריה (כולנו):>
אני חייבת שוב לומר – הסכמים קואליציוניים- - - 

<היו"ר משה גפני:>
אני מציע שהם יבדקו לפני שהם שמים את זה עם הנחש.

<רחל עזריה (כולנו):>
אתה רק צריך לומר מי זה הנחש...
<אסי מסינג:>
לא ניתן להוציא את הסעיף, כי מוצע כאן לחרוג בהוראת שעה חד-פעמית מיעד ההוצאה המרבי, כפי שהוא קבוע בסעיף 6א לחוק, ולחרוג בו בשנת הכספים 2015, וכפי שנראה בהוראה הבאה, גם בשנת הכספים 2016, ולכן את עצם החריגה, ודאי שצריך לעגן בחקיקה.

<היו"ר משה גפני:>
בסדר.

<אסי מסינג:>
אנחנו חורגים מהכלל, ומוסברים כאן הסברים לחריגה מהכלל, הסיבות החריגות מחייבות את החריגה הזאת, צריכות להיות משוקפות בסעיף עצמו, כפי שנעשה בעבר. אגב, זו לא פעם ראשונה שחורגים מהכלל.

<שגית אפיק:>
עשיתם את זה פעמיים נוספות, אבל יש קצת הבדל, לפחות לגבי 2015. אנחנו בסוף 2015 עכשיו. בפעמים הקודמות, כשהיה מדובר, למשל, על מימון פעולות הלחימה בצפון, היה משהו חד-פעמי. יש הבדל בין הסכמים קואליציוניים לבין אירוע חד-פעמי שאי-אפשר היה לחזות אותו כמו הלחימה בצפון, לבין מה שעכשיו הכנסתם – הגירעון של הביטוח הלאומי, שיש בהמשך, וכל מיני דברים אחרים, שהיו צפויים וידועים לכם.

<אסי מסינג:>
ראשית, 2016 עוד לא ידועה- - -

<שגית אפיק:>
נתחיל מ-2015.

<אסי מסינג:>
שני הסעיפים הם במקביל. והדבר הנוסף, יש לזכור - - -

<שגית אפיק:>
אתם חתמתם עליהם.

<אסי מסינג:>
לא. הממשלה לא חותמת על הסכם קואליציוני.
<שגית אפיק:>
ההסכם נחתם. מה זה משנה?
<אסי מסינג:>
זה חלק מהדברים שמבקשים ליישם אותם כאן במסגרת התקציב, והם למעשה מהווים את הסיבה לגידול ביעד ההוצאה.

<יוסי יונה (המחנה הציוני):>
אבל זה לא העניין של כלים שלובים? כלומר משעה שיש גידול בגירעון, או שיש גירעון- - -
<אסי מסינג:>
לא- - -

<יוסי יונה (המחנה הציוני):>
אבל הוא קורה.

<איתי טמקין:>
הקשר הוא הפוך: ההוצאה גדלה, ולכן הגירעון היה צריך לגדול. זה הקשר שהיה פה בפעם הזאת, אבל אנחנו צריכים לתקן במצב כזה את שני החוקים. 

<יוסי יונה (המחנה הציוני):>
מה שהיושב-ראש אומר, שבאופן שזה מוצג, שנוצר קשר סיבתי בין הוצאה ספציפית, שלא מן הראוי שהיא תופיע, לבין- - -

<איתי טמקין:>
אין פה שום אמירה בחוק על מה ראוי ומה לא ראוי.

<רחל עזריה (כולנו):>
אבל יש פה חוויה. 
<היו"ר משה גפני:>
אני מבקש שפשוט תוציאו את זה. על אף ההוראות, יש הוצאה, ב-2015, 2016. בלי לכתוב ביטוח לאומי ואת כל הדברים האלה. הדבר היחיד שהיה כתוב בחוק הפחתת הגירעון - זה מה שהראתה לי שגית, ואני גם זוכר את זה, היה בגלל הלחימה בצפון.

<אסי מסינג:>
לא רק. נוכח השפעת המשבר העולמי, בסעיף 10, נוכח הנסיבות הפיסקליות החריגות.

<שגית אפיק:>
נכון.

<היו"ר משה גפני:>
זה לא אירוע כלכלי, עם כל הכבוד. אני מבקש שתוציאו את זה.

<אסי מסינג:>
אבל אז המשמעות, שאנחנו חרגנו פשוט בלי הסבר.

<היו"ר משה גפני:>
לא, תסבירו. תגידו שיש.

<רחל עזריה (כולנו):>
זו השיטה במדינת ישראל. ככה זה. זהו. 
<יוסי יונה (המחנה הציוני):>
אתה מתייעץ?

<היו"ר משה גפני:>
לא. אני קודם כל רוצה לראות אם יש לי מצביעים.

<שגית אפיק:>
נסתפק בקיומן של בחירות, והעובדה ששנת 2015 למעשה היא שנה- - -

<היו"ר משה גפני:>
גם 2016.

<שגית אפיק:>
 אפשר לוותר על ההנמקה של הסכמים קואליציוניים, ולהסתפק בזה שמדובר בשנת בחירות?

<אסי מסינג:>
זו סיבה שהיתה ידועה לכם.

<רחל עזריה (כולנו):>
שנת בחירות וההסכמים הנלווים.

<היו"ר משה גפני:>
לא, זה אותו דבר.

<רחל עזריה (כולנו):>
אני לא רואה את הבעיה.

<יוסי יונה (המחנה הציוני):>
יש טענה, לזכותו של היושב-ראש – אם חושבים הוליסטית, כלל ההוצאה של המדינה, גרמה לכך שיש גירעון. 

<רחל עזריה (כולנו):>
אז למה לא שנה הבאה?

<יוסי יונה (המחנה הציוני):>
ההבחנה היא שהיה תכנון של יעד, וחרגנו ממנו. כלומר המשמעות היא של החריגה בגלל מקרה ספציפי או העובדה שיש יותר הוצאות מאשר הכנסות?

<איתי טמקין:>
כפי שהסבירה קודם היועצת המשפטית של הוועדה, גם בפעמים הקודמות שתיקנו את החוק הזה, תמיד ציינו את הסיבה המרכזית שהובילו לחריגה. תמיד אפשר להסתכל על התקציב בראייה הוליסטית.

<שגית אפיק:>
כן, אבל היה הבדל בפעמים הקודמות. בפעמים הקודמות, בכל פעם שהם נתנו הנמקה, הם גם אמרו שהתוספת היא למטרה זו בלבד. כלומר פה יש לכם שוני ניסוחי בכל זאת. למשל, סתם, אני מסתכלת על מימון הוצאות הלחימה בגבול הצפון והנזקים שנגרמו, ולמטרה זו בלבד רשאים להגדיל. פה, בגלל שזה כבר קרה, וזה לא באמת למטרה זו בלבד, ההגדלה, הניסוחים שלכם אחרים, אסי.

<אסי מסינג:>
בסעיפים 9 ו-10 ולא רשום שזה רק למטרה הזו. הדבר הזה היה בקופסה בכל מה שקשור להתנתקות.
<היו"ר משה גפני:>
למה נכנס הביטוח הלאומי?

<אסי מסינג:>
נסביר את זה כשנגיע לסעיף של ביטוח לאומי.
<היו"ר משה גפני:>
אז תקראו.

<אסי מסינג:>
12. הוראות שעה לשנת 2016. הגדלת סכום ההוצאה הממשלתית בשנת 2016. (א) על אף הוראות סעיף 6א, בשל העלות התקציבית לשנת 2016, של הסכמים כאמור בסעיף- - - לממשלה, שנעשו בקשר לכינונה של הממשלה ה-34, רשאית הממשלה בשנת התקציב 2016 להגדיל את סכום ההוצאה הממשלתית בשיעור נוסף על השיעור האמור בסעיף 6א, ולא יעלה על 0.25% ביחס לסכום ההוצאה הממשלתית בשנת התקציב 2015, המחושב לפי סעיף 6א.

ב. בשל שינוי באופן ההתחשבנות בין הממשלה לבין המוסד לביטוח לאומי, שאינו משנה את הגירעון הכולל, רשאית הממשלה בשנת התקציב 2016, להגדיל את סכום ההוצאה הממשלתית בשיעור נוסף לשיעור האמור בסעיף קטן (א) ובסעיף 6א, שלא יעלה על 1.2% ביחס לסכום ההוצאה הממשלתית בשנת התקציב 2015, המחושב לפי סעיף 6א.

ג. הגידול בסכום ההוצאה הממשלתית כאמור בסעיף (א) לא יובא בחשבון כחלק מסכום ההוצאה הממשלתית בשנת 2016, לצורך חישוב סכום ההוצאה הממשלתית לפי סעיף 6א לשנים הבאות.
<היו"ר משה גפני:>
תסביר.
<אסי מסינג:>
רבקה.

<רבקה לויפר:>
לגבי ביטוח לאומי, זאת תמונת מראה של הדיונים שהיו כאן ביום ראשון.

<היו"ר משה גפני:>
בקיצור, ביטוח לאומי זה קצבאות הילדים וקצבאות הקשישים?
<רבקה לויפר:>
לא. ביטוח לאומי זה התיקון הראשוני שאנחנו עושים, שאנחנו מעבירים.

<היו"ר משה גפני:>
למה זה שייך לחוק הגבלת ההוצאה?

<רבקה לויפר:>
כי זה הולך להיות רשום בתוך מגבלת ההוצאה. מדובר בכמעט 4 מיליארד שלא היו רשומים במגבלת ההוצאה עד עכשיו. הם היו רשומים כחלק מהוצאות הביטוח הלאומי. הם צריכים להיות רשומים- - -

<היו"ר משה גפני:>
למה זה צריך להיות? בסדר. 
רגע, סיימת את ההקראה?

<אסי מסינג:>
כן.

<שגית אפיק:>
כשאתם מוסיפים 6 מיליארד לביטחון, אתם גם חוזרים לחוק הפחתת הגירעון ומשנים וכותבים ש- - -

<אסי מסינג:>
מתי? אנחנו מדברים כרגע על המסגרות שמחייבות את הממשלה בעת הגשת התקציב לשנים 2015 ו-2016, המגבלות התכנוניות כפי שהן נזכרות ומאושרות, רק כעת, בעת הגשת התקציב, כשיש חריגה מיעד ההוצאה לשנת 2015 ולשנת 2016 בסכומים שמנויים כאן, ובכל מה שקשור לביטוח הלאומי מוצע כאן תיקון, שהמשמעות שלו - העברה מצד ההכנסות לצד ההוצאות של הממשלה, שהיא העברה רישומית, אבל היא צריכה להשתקף.

<שגית אפיק:>
במסמך שהבאתם לנו בבוקר אתם מתייחסים להגדלת תקציב הביטחון יותר ממה שצפיתם, נכון?

<רבקה לויפר:>
את שואלת בהקשר של ביטוח לאומי?

<שגית אפיק:>
גם למה זה שונה, וגם למה צריך הנמקה כזאת, כל כך נקודתית, כשמדובר בדבר רישומי. אני באמת לא מבינה את זה.
<אסי מסינג:>
היא צריכה להיות בנסיבות חריגות, כי אחרת המשמעות היא – יש ביקורת גדולה על כך שאין כלים פיסקליים.

<היו"ר משה גפני:>
מה החריגה בביטוח לאומי מהרישום שם?

<רבקה לויפר:>
3.85 מיליארד. הרישום שלהם הופך להיות – ברגע שהרישום נמצא בתוך ביטוח לאומי, זה משפיע על צד ההכנסות של המדינה. אנחנו מוציאים את זה מביטוח לאומי, זה הופך להיות לא חלק מהגירעון שלהם, אבל צריך להיות רשום במקום אחר. לכן זה רשום במגבלת ההוצאה. הדבר הזה צריך להשתקף בחקיקה. זה מאוד-מאוד טכני.

<היו"ר משה גפני:>
אני דוחה את ההצבעה ליום חמישי. אני מבקש להוסיף את זה בסוף בסדר-היום, מסיבות שלא קשורות למה שאנחנו מדברים – אחרת היינו ממשיכים להתווכח על זה. זה צמוד, הוצמד לסעיף ההתאמות. אני מבקש שתבררו את כל התוספות האלה. זה נראה לי פשוט משונה לחלוטין.

<רבקה לויפר:>
אולי נמצה רק את הדיון הזה, כי יש כאן עניין מאוד טכני; אין כאן משהו – אני שומעת חשדנות, ואשמח לפזר אותה. זה מאוד טכני.
<היו"ר משה גפני:>
אין פה שום חשדנות.

<רבקה לויפר:>
אסביר.

<רחל עזריה (כולנו):>
יש הגזמה.

<רבקה לויפר:>
אסביר. הביטוח הלאומי נמצא בגירעון שוטף כל שנה, ואנחנו רוצים להתחיל לטפל בו. כפי שאמרתי כאן ביום ראשון, אפשר לומר, הבעיה האקטוארית היא של 180 מיליארד, ולכן לדחות כל שנה את הטיפול, כי אנחנו לא יודעים מאיפה להביא 180 מיליארד. אפשר גם לפרק את הבעיה לגורמים. זה מה שאנחנו עושים. אז אנחנו פירקנו אותה לגורמים. גורם אחד של הבעיה הוא דמוגרפיה. ברוך ה'. אין כאן שום דבר רע, אבל צריך להתמודד אתו. דיברנו על זה שאנחנו מדברים על מקדם דמוגרפי. יש עוד כל מיני דברים שאפשר לעשות בהקשר הזה.

הדבר השני הוא שהיסטורית, יש דברים שרשומים בביטוח לאומי לא נכון. כל שנה גירעון הביטוח הלאומי מכיל מענקי אשפוז. זה היה דיון מהותי.

<היו"ר משה גפני:>
הבנתי. משפט אחרון.

<רבקה לויפר:>
הדברים האלה לא היו רשומים. 3.85 מיליארד לא היו חלק ממגבלת ההוצאה. היו רשומים בתוך ביטוח לאומי. אנחנו מכניסים אותם. זה לא תקציב אמתי. זה לא כסף שאנחנו מייצרים יש מאין, בדומה לתוספת של תקציבים אחרים; מדובר בשינוי רישום. לכן כותבים את זה בחוק, כי אנחנו עשים את השינוי הזה. מהשנה שהבאה זה יהיה כבר- - -

<היו"ר משה גפני:>
טוב, אני מסכם את הדיון כדלהלן: אנחנו לא נשנה את יעד הגירעון, על אף שהיה אמור להיות ב-2015 יעד הגירעון, או בגלל הגירעון הוא פחות מ-2.9, אבל לדעתי הוא פחות מ-2.8. אנחנו נשאיר את זה כך. אני דוחה את ההצבעה ליום חמישי, צמוד למה שהולך להצביע על תקציב ההתאמות, ושתקציב ההתאמות – גם דנו, אנחנו צריכים הצבעה על העניין הזה. נצביע שם גם על העניין של הפחתת הגירעון. בינתיים, עד יום חמישי, אני מבקש, שגית תדבר אתך או אתכם על הנושא הזה. אני מבקש להוציא את זה. אני חושב שזה לא לעניין. למצוא פתרון. זה לא רק הנושאים של ההסכמים הקואליציוניים. ביטוח לאומי. זה נראה- - -
<רבקה לויפר:>
אתה חייב לכתוב.

<היו"ר משה גפני:>
שמעתי אותך. אני חלילה לא מזלזל במה שאת אומרת. למצות את ההליך הזה לפני שאנחנו מצביעים ביום חמישי.
תודה רבה, הישיבה נעולה.
<הישיבה ננעלה בשעה 13:35.>

